Lav et referat af nedenstående tekst:

Tekst:
En havneassistent fra Hirtshals har brugt 3 millioner kroner på en lynhurtig knaldgul katamaran kaldet "Sea Hawk". Den skal bruges til hurtigt at fragte lystfiskere ud til de eftertragtede fiskepladser i Skagerrak eller teknikere om bord på handelsskibe og havvindmøller. Havneassistenten Mikael Jensen måtte bruge lang tid på at finde det værft i Sydengland, der kunne bygge skibet, som han ville have det. Skibsbyggeriet tog halvandet år, og så gik der yderligere et halvt år, inden alle de nødvendige tilladelser var på plads, men nu er båden i vandet. At skibet lige skulle være en katamaran var Mikael Jensen ikke i tvivl om efter han havde prøvet at sejle i en. - At man kan sejle med de hastigheder og ikke bruge mere brændstof end et almindeligt fartøj. At føle den stabilitet, og det er ikke udpræget ubehageligt, så kan man ikke andet end at blive forelsket i sådan en båd, siger Mikael Jensen. Og den knaldgule farve er der en god forklaring på. - Det er blikfang. Det er jo en kommerciel båd. Og så er der sikkerheden til søs. Den gule farve ser man altså, siger Mikael Jensen.

Referat:
En katamaran til 3 millioner kroner er klar til at sejle med lystfiskere og arbejdere i Skagerrak.